Publication: Magyar Közlöny
Issue: MK-2001-46 (Year: 2001, Number: 46)
Era: 1990-2004
Section: területrendezésről szóló 1996. évi XXI. törvényben nevesített pénzügyi eszközökkel — területfejlesztési célelőirányzat, önkormányzati szabályozás keretében működő
Paragraph Index: 391

területrendezésről szóló 1996. évi XXI. törvényben nevesített pénzügyi eszközökkel — területfejlesztési célelőirányzat, önkormányzati szabályozás keretében működő területi kiegyenlítést szolgáló fejlesztési támogatás — szükséges elősegíteni. Az Országgyűlés e területfejlesztési eszközrendszer korszerűsítése érdekében: A) szükségesnek tartja a decentralizált döntési rendszerben működő eszközök növelését, és egyidejűleg a központi döntési körben működő eszközöknek a legsúlyosabb helyzetű térségek többlettámogatására való koncentrált felhasználását; * A határozatot az Országgyűlés a 2001. április 17-i ülésnapján fogadta el. III. rész HATÁROZATOK 2001/46. szám B) egyetért azzal, hogy a decentralizált döntési rendszerben működő pénzeszközök régiók és megyék közötti differenciált elosztása az eddiginél fokozottabban segítse a legsúlyosabb helyzetű, hátrányos térségek fejlesztési programjainak megvalósítását; C) az átfedések kiküszöbölése érdekében indokoltnak tartja, hogy a területi gazdaságfejlesztési, munkahelyteremtési célokat elsődlegesen a területfejlesztési célelőirányzat, az önkormányzatok kommunális jellegű infrastrukturális fejlesztését pedig az önkormányzati szabályozás keretében működő területi kiegyenlítést szolgáló támogatás finanszírozza. 2.2. A területfejlesztési támogatásoknál fokozatosan át kell térni a programfinanszírozásra. A pénzügyi szabályozás ösztönözze a hosszú távú regionális, illetve megyei területfejlesztési koncepciók alapján kidolgozott és jóváhagyott fejlesztési programok megvalósítását. 2.2.1. A térség társadalmi-gazdasági helyzetének vizsgálata és értékelése alapján, az Országos Területfejlesztési Koncepcióval összhangban kidolgozott, hosszú és középtávú területfejlesztési programok és munkarészeinek megvalósítása céljából készített pénzügyi terv alapján, a regionális fejlesztési és a megyei területfejlesztési tanácsok fogalmazzák meg elképzeléseiket és tegyenek intézkedéseket a nemzetközi, a központi, a térségi és a helyi források bevonására. 2.2.2. A regionális fejlesztési és a megyei területfejlesztési tanácsok fejlesztési programjaik megvalósítása érdekében folytassanak aktív szervező tevékenységet a nemzetközi és a magántőke bevonása érdekében. 2.2.3. A regionális fejlesztési és a megyei területfejlesztési tanácsok fejlesztési programjaik megvalósítása érdekében kezdeményezzenek megállapodásokat a kormányzati szervekkel, valamint az önkormányzatokkal. 2.2.4. A programfinanszírozásra való áttérés során, a programok végrehajtásának értékelése és a támogatások felhasználásának hatékonyabbá tétele céljából monitoring bizottságokat kell létrehozni.

Source: https://magyarkozlony.hu/hivatalos-lapok/326a986f43d90bfff3c185bef53946d546093fe7/dokumentumok/b00fa87f49acd2093393f66750769319b7fe03c8/letoltes